stanford-oval/wikipedia huggingface dataset:
ความขัดแย้งอิสราเอล–กาซา พ.ศ. 2557

วันที่ 8 กรกฎาคม 2557 กองกำลังป้องกันอิสราเอล (IDF) เปิดฉากปฏิบัติการโพรเทกทิฟเอดจ์ (อังกฤษ: Operation Protective Edge, ฮีบรู: מִבְצָע צוּק אֵיתָן
‎, ปฏิบัติการปกป้องขอบแดน) ในฉนวนกาซาที่ฮะมาสควบคุม จากนั้น การโจมตีทางอากาศของอิสราเอลและการโจมตีด้วยจรวดของปาเลสไตน์นานเจ็ดสัปดาห์ ตลอดจนการระดมยิงและการต่อสู้ในการบุกครองภาคพื้นดินและการโจมตีผ่านอุโมงค์ข้ามชายแดน ทำให้มีผู้เสียชีวิตกว่า 2,100 คน ส่วนใหญ่เป็นชาวปาเลสไตน์
ความมุ่งหมายที่แถลงของปฏิบัติการของอิสราเอลคือหยุดการโจมตีด้วยจรวดจากกาซาสู่อิสราเอล ซึ่งกลุ่มแยกมิใช่ฮะมาสเริ่มต้นหลังการปราบปรามฮะมาสในเวสต์แบงก์ของอิสราเอล อันเนื่องจากการลักพาตัวและฆ่าวัยรุ่นชาวอิสราเอล 3 คนโดยสมาชิกฮะมาส และฮะมาสเองเริ่มหลังการโจมตีทางอากาศในวันที่ 6 กรกฎาคมซึ่งฆ่านักรบฮะมาสเจ็ดคนในข่านยูนิส (Khan Yunis) ในวันที่ 17 กรกฎาคม ปฏิบัติการขยายผลสู่การบุกครองภาคพื้นดินโดยมีความมุ่งหมายที่แถลงเพื่อทำลายระบบอุโมงค์ของกาซา
ในวันที่ 26 สิงหาคม IDF รายงานว่า ฮะมาส อิสลามญิฮาดและกลุ่มนักรบอื่นยิงจรวดและปืนครก 4,500 ลูกจากกาซาสู่อิสราเอล ขณะที่ IDF โจมตีเป้าหมาย 5,263 แห่งในกาซา มีอุโมงค์ที่ทราบถูกทำลายอย่างน้อย 34 แห่ง และสองในสามของคลังจรวด 10,000 แห่งของฮะมาสถูกใช้หมดหรือถูกทำลาย กระทรวงมหาดไทยปาเลสไตน์รายงานว่า จนถึงวันที่ 22 สิงหาคม มีระเบิดถูกทิ้งใส่กาซา 20,000 ตัน การหยุดยิงหลายครั้งล้มเหลวหรือหมดอายุ ในวันที่ 26 สิงหาคม มีการประกาศหยุดยิงปลายเปิด
ชาวกาซาเสียชีวิตระหว่าง 2,125 ถึง 2,310 (รวมเด็ก 495–578 คน) และได้รับบาดเจ็บระหว่าง 10,895 ถึง 11,100 คน ขณะที่ทหาร IDF 66 นาย พลเรือนอิสราเอล 5 คน และพลเรือนไทย 1 คนเสียชีวิต และทหาร IDF 450 นายและพลเรือนอิสราเอล 80 คนได้รับบาดเจ็บ กระทรวงสาธารณสุขกาซา สหประชาชาติและกลุ่มสิทธิมนุษยชนว่า ความสูญเสียของปาเลสไตน์ 70–75% เป็นพลเรือน อิสราเอลแถลงว่า 50% เป็นพลเรือน วันที่ 5 สิงหาคม สำนักงานเพื่อการประสานงานด้านมนุษยธรรมแห่งสหประชาชาติแถลงว่า ชาวปาเลสไตน์ 520,000 คนในฉนวนกาซา (ประมาณ 30% ของประชากร) อาจพลัดถิ่น ในจำนวนนี้ 485,000 คนต้องการความช่วยเหลืออาหารฉุกเฉิน และ 273,000 คนหลบภัยในโรงเรียนที่สหประชาชาติดำเนินการ 90 แห่ง ที่พักอาศัยในกาซา 17,200 หลังถูกทำลายทั้งหมดหรือได้รับความเสียหายอย่างหนัก และ 37,500 หลังได้รับความเสียหายแต่ยังอาศัยได้ ในอิสราเอลมีพลเรือนประมาณ 5,000 ถึง 8,000 คนหนีจากที่พักอาศัยเนื่องจากภัยคุกคามจากการโจมตีด้วยจรวดและปืนครก
แหล่งข้อมูลอื่น

Gaza: Two Years since the 2014 hostilities. สำนักงานเพื่อการประสานงานด้านมนุษยธรรมแห่งสหประชาชาติ
The 2014 Gaza Conflict: Factual and Legal Aspects. กระทรวงการต่างประเทศอิสราเอล
Gaza truce: Is there a winner? เก็บถาวร 2020-09-07 ที่ เวย์แบ็กแมชชีน อัลญะซีเราะฮ์อิงกลิช
Operation Protective Edge. Jewish Virtual Library
| ด ค กความขัดแย้งอาหรับ–อิสราเอล |
| --- | --- |
 สงครามอาหรับ-อิสราเอล (1948–49)  ปฏิบัติการตอบโต้ (1951–56)  วิกฤตการณ์สุเอซ (1956)  สงครามหกวัน (1967)  สงครามพร่ากำลัง (1967–70)  สงครามยมคิปปูร์ (1973)  ปฏิบัติการ ลิตานี (1978)  สงครามเลบานอนครั้งที่ 1 (1982–85)  ความขัดแย้งทางภาคใต้เลบานอน (1985–2000)  First Intifada (1987–93)  Second Intifada (2000–05)  สงครามเลบานอนครั้งที่ 2 (2006)  สงครามกาซา (2008–09)  ปฏิบัติการเสาค้ำเมฆา (2012)  ความขัดแย้งอิสราเอล–กาซา พ.ศ. 2557 (2014) 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ
ความดันเลือด

ความดันเลือด
ความดันเลือด (อังกฤษ: blood pressure, ย่อ: BP) หรือที่เรียกว่า ความดันเลือดแดง เป็นความดันที่เกิดจากเลือดหมุนเวียนกระทำต่อผนังหลอดเลือด และเป็นหนึ่งในอาการแสดงชีพที่สำคัญ คำว่า "ความดันเลือด" โดยไม่เจาะจงปกติหมายถึง ความดันเลือดแดงของการไหลเวียนเลือดทั่วกาย ระหว่างหัวใจเต้นแต่ละครั้ง ความดันเลือดแปรผันระหว่างความดันสูงสุด (ช่วงการบีบตัวของหัวใจ) และความดันต่ำสุด (ช่วงหัวใจคลายตัว) ความดันเลือดในการไหลเวียนเลือดเกิดจากการสูบของหัวใจเป็นหลัก ผลต่างของความดันเลือดเฉลี่ยเป็นผลให้เลือดไหลจากที่หนึ่งไปยังอีกที่หนึ่งในการไหลเวียนเลือด อัตราการไหลของเลือดเฉลี่ยขึ้นอยู่กับทั้งความดันเลือดและความต้านทานต่อการไหลของหลอดเลือด ความดันเลือดเฉลี่ยลดลงเมื่อเลือดไหลเวียนเคลื่อนห่างจากหัวใจผ่านหลอดเลือดแดงและหลอดเลือดฝอย เนื่องจากการสูญเสียพลังงานกับความหนืด ความดันเลือดเฉลี่ยลดลงตลอดทั้งการไหลเวียนเลือด แม้ส่วนมากจะตกลงในหลอดเลือดแดงเล็กและหลอดเลือดแดงจิ๋ว (arteriole) ความโน้มถ่วงมีผลต่อความดันเลือดผ่านแรงอุทกสถิต (คือ ระหว่างยืน) และลิ้นในหลอดเลือดดำ การหายใจและการสูบจากการบีบตัวของกล้ามเนื้อลายยังผลต่อความดันในหลอดเลือดดำ
| หมวดหมู่ | ความดันช่วงหัวใจบีบ, mm Hg | ความดันช่วงหัวใจคลาย, mm Hg |
| --- | --- | --- |
| ความดันเลือดต่ำ | < 90 | < 60 |
| ปกติ | 90–119 | 60–79 |
| ก่อนความดันเลือดสูง | 120–139 |  80–89 |
| ความดันเลือดสูงระยะที่ 1 | 140–159 |  90–99 |
| ความดันเลือดสูงระยะที่ 2 | 160–179 | 100–109 |
| ภาวะฉุกเฉินเหตุความดันเลือดสูง | ≥ 180 |  ≥ 110 |
ความคุ้มกันทางทูต

ความคุ้มกันทางทูต หรือ ความคุ้มกันทางการทูต (อังกฤษ: diplomatic immunity) เป็นความคุ้มกันทางกฎหมายประเภทหนึ่งที่มีให้แก่ผู้แทนทางทูต เอกสิทธิ์นี้เป็นการรับประกันว่าผู้แทนเหล่านั้นอยู่พ้นจากการบังคับใช้กฎหมายและอำนาจศาลของประเทศผู้ให้ความคุ้มกัน (หรือเรียกว่า "รัฐผู้รับ") อย่างไรก็ตาม ความคุ้มกันนี้ไม่ครอบคลุมถึงการถูกเนรเทศออกนอกประเทศ ประเทศผู้ให้ความคุ้มกันมีสิทธิเด็ดขาดที่จะเนรเทศผู้แทนทางทูตใด ๆ ออกจากประเทศของตนได้ตามเห็นสมควร ความคุ้มกันทางทูตได้รับการจัดหมวดเป็นกฎหมายระหว่างประเทศตามอนุสัญญากรุงเวียนนาว่าด้วยความสัมพันธ์ทางทูต ค.ศ. 1961 ซึ่งทุกประเทศในโลกได้ให้สัตยาบันในอนุสัญญานี้ อย่างไรก็ตามพบว่าในบางภูมิภาค หลักความคุ้มกันทางทูตมีประวัติศาสตร์ย้อนไปยาวนานกว่านั้นนับพันปี
ความคุ้มกันทางทูตเริ่มปรากฎขึ้นในยุโรปยุคใหม่ในคริสต์ศตวรรษที่ 17 เมื่อนักการทูตยุโรปต่างตระหนักว่าความคุ้มกันจากการถูกดำเนินคดีเป็นสิ่งจำเป็นอย่างหนึ่งที่จะทำให้การปฏิบัติหน้าที่ทางทูตเป็นไปอย่างราบรื่นและมีประสิทธิภาพ ในปีค.ศ. 1709 รัฐสภาอังกฤษได้ให้ความคุ้มกันทางทูตแก่ชาวต่างประเทศเป็นครั้งแรก นั่นก็คือเคานต์อังเดร มาเตรียฟ (Andrey Matveyev) ทูตจากรัสเซีย
ขอบเขตความคุ้มกัน

บางส่วนของความคุ้มกันทางทูตในอนุสัญญากรุงเวียนนาว่าด้วยความสัมพันธ์ทางทูต ค.ศ. 1961 ได้แก่:
สถานที่ทางทูต ได้รับความคุ้มกันจากการถูกบุกรุก
สถานที่ทางทูต เครื่องตกแต่ง และทรัพย์สินที่อยู่ในสถานที่นั้น ตลอดจนพาหนะของผู้แทนฯ ได้รับความคุ้มกันจากการถูกตรวจค้น บังคับคดี และอายัด
ตัวผู้แทนทางทูตตลอดจนทรัพย์สินของผู้แทนทางทูต ได้รับการยกเว้นภาษีส่วนกลางของรัฐผู้รับ (เช่น ภาษีเงินได้, ภาษีศุลกากร, ภาษีสรรพสามิต)
สถานที่ของคณะผู้แทนฯ ได้รับการยกเว้นภาษีโรงเรือนและภาษีที่ดิน
กระดาษ เอกสารต่าง ๆ ของคณะผู้แทน จะถูกละเมิดมิได้ไม่ว่าจะอยู่ที่ใด และเวลาใด
หีบห่อสัมภาระส่วนตัวของผู้แทนทางทูตได้รับการยกเว้นจากการถูกตรวจตรา
การสื่อสารของคณะผู้แทนฯ ได้รับความคุ้มครองให้เป็นไปโดยเสรี มิอาจถูกปิดกั้น
ตัวผู้แทนทางทูต ได้รับความคุ้มกันจากการถูกละเมิด ถูกจับกุม หรือถูกกักขัง
ผู้แทนทางทูต ได้รับความคุ้มครองให้พ้นจากอำนาจศาลของรัฐผู้รับ ทั้งในทางอาญา ทางแพ่ง และทางปกครอง
ความดันโลหิตต่ำ

| ความดันโลหิตต่ำ (Hypotension)> บัญชีจำแนกและลิงก์ไปภายนอก |
| --- | --- |
ICD-10: I95
ICD-9: 458
DiseasesDB: 6539
MedlinePlus: 007278
MeSH: D007022
ความดันโลหิตต่ำ (อังกฤษ: hypotension) ในทางสรีรวิทยาและแพทยศาสตร์ คือ ภาวะที่มีความดันเลือดต่ำโดยเฉพาะอย่างยิ่งหลอดเลือดแดงของระบบไหลเวียนโลหิต ความดันเลือด คือ แรงที่เลือดผลักผนังหลอดเลือดแดงเมื่อหัวใจสูบฉีดเลือด มักถือว่าความดันโลหิตต่ำ หมายถึง มีความดันช่วงหัวใจบีบต่ำกว่า 90 มิลลิเมตรปรอท หรือความดันช่วงหัวใจคลายต่ำกว่า 60 มิลลิเมตรปรอท อย่างไรก็ดี ในทางปฏิบัติ การพิจารณาว่าความดันเลือดต่ำหรือไม่นั้นดูจากอาการแสดงที่สังเกตได้เป็นหลัก
คลื่นยักษ์

คลื่นยักษ์ (ในภาษาอังกฤษมีชื่อเรียกหลายชื่ออาทิ ฟรีกเวฟ (อังกฤษ: freak wave) โรกเวฟ (อังกฤษ: rogue wave) หรือ มอนสเตอร์เวฟ (อังกฤษ: monster wave)) เป็นคลื่นผิวน้ำขนาดใหญ่และฉับพลัน สามารถล่มเรือขนาดกลางถึงใหญ่ได้ ในอดีตเชื่อกันว่าเป็นเพียงเรื่องเล่าแต่ในปัจจุบันได้มีการยืนยันว่าเป็นหนึ่งในปรากฏการณ์ธรรมชาติทางทะเลที่ไม่พบบ่อยนัก
ข้อถกเถียงเกี่ยวกับการมีอยู่จริงของคลื่นประเภทนี้ได้จบลงใน ค.ศ. 2004 หลังจากโครงการแมกซ์เวฟ (Project MaxWave) และศูนย์วิจัย GKSS (GKSS Research Centre) ได้ใช้ดาวเทียมเก็บข้อมูลและถ่ายภาพถึง 30,000 ภาพโดยแต่ละภาพครอบคลุมพื้นที่ขนาด 10 x 5 กิโลเมตร รวมทั้งหมดครอบคลุมพื้นที่ 1.5 ล้านตารางกิโลเมตร และสามารถตรวจจับการเกิดคลื่นยักษ์ใน 10 รูป หรือเท่ากับคลื่นยักษ์ 1 ลูกใน 150,000 ตารางกิโลเมตร จึงมีข้อสังเกตว่าคลื่นยักษ์จะเกิดขึ้นบริเวณมหาสมุทรกว้างและด้วยความถี่ที่กล่าวมานี้จึงนับว่าเป็นเหตุการณ์ที่พบเห็นได้ยาก  มีความเป็นไปได้สูงที่ คลื่นประเภทนี้เป็นเหตุที่ทำให้เรือเดินสมุทรหายสาบสูญโดยไม่ทราบสาเหตุ
สาเหตุที่เป็นไปได้ของการเกิดคลื่นยักษ์

เนื่องจากปรากฏการณ์การเกิดคลื่นยักษ์นี้ยังอยู่ในช่วงของการศึกษาวิจัย ดังนั้นจึงยังไม่ได้มีข้อสรุปว่าสาเหตุหลักของการเกิดคลื่นยักษ์นี้คืออะไรและอาจมีสาเหตุการเกิดที่แตกต่างกันไปตามแต่ละสถานที่หรือไม่ บริเวณที่มีโอกาสเกิดมักอยู่ทางตอนใต้ของทวีปแอฟริกา แต่คุณลักษณะดังกล่าวก็ไม่ได้อธิบายถึง สาเหตุของคลื่นยักษ์ที่เกิดขึ้นในบริเวณอื่น ซึ่งอาจเกิดจาก รูปร่างของชายฝั่ง หรือ พื้นดินก้นทะเล
การรวมตัวที่จุดร่วมจากกระแสน้ำ* ผลจากความไม่เชิงเส้น (ในลักษณะเดียวกัน
สาเหตุที่เป็นไปได้ของการเกิดคลื่นยักษ์ > ประเภท

"กำแพงน้ำ" (walls of water) เป็นคลื่นที่เคลื่อนตัวในทะเลไกลถึง 10 กิโลเมตร
"สามอนงค์" (three sisters) มีลักษณะเป็นกลุ่มคลื่น 3 ลูก
คลื่นมรสุมเดี่ยวขนาดยักษ์ ก่อตัวสูงถึง 4 เท่าของคลื่นมรสุมปกติ
รายงานการพบคลื่นยักษ์

Bremen (แอตแลนติกใต้, ค.ศ. 1989)
en:RMS Queen Elizabeth 2 (แอตแลนติกเหนือ, ค.ศ. 1995)
en:Caledonian Star (แอตแลนติกใต้, ค.ศ. 2001)
en:Norwegian Dawn, (นอกชายฝั่งของ รัฐจอร์เจีย, 16 เมษายน, ค.ศ. 2005)
รายงานข่าว
รายงานข่าว
Caledonian Star report 2 มีนาคม ค.ศ. 2001, 53°03′S 63°35′W﻿ / ﻿53.050°S 63.583°W﻿ / -53.050; -63.583) สลายตัวภายในไม่กี่วินาที
en:MS Breme report 22 กุมภาพันธ์ ค.ศ. 2001, 45°54′S 38°58′W﻿ / ﻿45.900°S 38.967°W﻿ / -45.900; -38.967)
แหล่งข้อมูลอื่น

โครงการแมกซ์เวฟ (Project MaxWave) เก็บถาวร 2007-01-16 ที่ เวย์แบ็กแมชชีน
คลอเฟนะมีน

ระวังสับสนกับ เดกซ์คลอเฟนิรามีน
| --- | --- |

ข้อมูลทางคลินิก
ชื่อทางการค้า: Piriton, Chlorphen, Sulidine CP
AHFS/Drugs.com: โมโนกราฟ
MedlinePlus: a682543
ระดับความเสี่ยงต่อทารกในครรภ์:  AU: A   US: B (ไม่มีความเสี่ยงในสัตว์)   
ช่องทางการรับยา: ทางปาก, IV, IM, SC
รหัส ATC: R06AB04 (WHO) 
กฏหมาย
สถานะตามกฏหมาย:  AU: S3 (จ่ายโดยเภสัชกรเท่านั้น)   UK: P (Pharmacy medicines)   US: OTC  
ข้อมูลเภสัชจลนศาสตร์
ชีวประสิทธิผล: 25 ถึง 50%
การจับกับโปรตีน: 72%
การเปลี่ยนแปลงยา: ตับ (CYP2D6)
ครึ่งชีวิตทางชีวภาพ: 13.9–43.4 ชั่วโมง
การขับออก: ไต
ตัวบ่งชี้
 ชื่อตามระบบ IUPAC 3-(4-Chlorophenyl)-N,N-dimethyl-3-(pyridin-2-yl)-propan-1-amine 
เลขทะเบียน CAS: 132-22-9 N
PubChem CID: 2725
IUPHAR/BPS: 1210
DrugBank: DB01114 Y
ChemSpider: 2624 Y
UNII: 3U6IO1965U
KEGG: D07398 Y
ChEBI: CHEBI:52010 Y
ChEMBL: CHEMBL505 Y
ECHA InfoCard: 100.004.596 
ข้อมูลทางกายภาพและเคมี
สูตร: C16H19ClN2
มวลต่อโมล: 274.79 g·mol−1
แบบจำลอง 3D (JSmol): Interactive image
การละลายในน้ำ: 0.55 g/100 mL, ของเหลว mg/mL (20 °C)
 SMILES Clc1ccc(cc1)C(c2ncccc2)CCN(C)C 
 InChI InChI=1S/C16H19ClN2/c1-19(2)12-10-15(16-5-3-4-11-18-16)13-6-8-14(17)9-7-13/h3-9,11,15H,10,12H2,1-2H3 Y Key:SOYKEARSMXGVTM-UHFFFAOYSA-N Y 
  7Y (what is this?)  (verify)
 สารานุกรมเภสัชกรรม
คลอเฟนะมีน (อังกฤษ: Chlorphenamine) ซึ่งเป็นชื่อสากล หรือ คลอเฟนิรามีน (อังกฤษ: chlorpheniramine) ซึ่งเป็นชื่อที่ใช้ในสหรัฐอเมริกา (USAN) และเคยใช้ในประเทศอังกฤษ เป็นยาที่ขายในรูปแบบ chlorphenamine maleate เป็นสารต้านฮิสทามีนประเภท alkylamine รุ่นแรกที่ใช้ป้องกันอาการแพ้ เช่น เยื่อจมูกอักเสบและลมพิษ
ผลระงับประสาทของมันค่อนข้างอ่อนเทียบกับสารต้านฮิสทามีนรุ่นแรกอื่น ๆ
คลอเฟนะมีนเป็นสารต้านฮิสทามีนที่ใช้มากที่สุดในสัตวแพทย์สำหรับสัตว์เล็ก
แม้จะไม่ได้อนุมัติให้ใช้เป็นยาแก้ซึมเศร้าหรือยาแก้วิตกกังวล (anxiolytic) คลอเฟนะมีนก็มีฤทธิ์เหล่านั้นด้วย
คลอเฟนะมีนเป็นส่วนของกลุ่มสารต้านฮิสทามีน ที่รวมเฟนิรามีน, สารอนุพันธ์แบบเฮโลเจน (halogenated) ของเฟนิรามีน, และยาอื่น ๆ รวมทั้ง fluorpheniramine, เดกซ์คลอเฟนิรามีน, บรอมเฟนิรามีน, เดกซ์บรอมเฟนิรามีน, deschlorpheniramine, ไตรโพรลิดีน, และ iodopheniramine
สารต้านฮิสทามีนประเภท alkylamine แบบเฮโลเจนทั้งหมดรวมทั้งคลอเฟนะมีน มี optical isomerism เช่นกัน และคลอเฟนะมีนที่วางขายจะอยู่ในรูปแบบ chlorphenamine maleate แบบแรซิมิก เทียบกับเดกซ์คลอเฟนิรามีน ซึ่งเป็น dextrorotary stereoisomer
ฤทธิ์ต่อระบบเซโรโทนินและนอร์เอพิเนฟริน

นอกจากจะเป็นสารต้านตัวรับ histamine H1 receptor (HRH1) แล้ว ยังมีหลักฐานว่า ยายังมีฤทธิ์เป็น serotonin-norepinephrine reuptake inhibitor (SNRI) อีกด้วย
และสารต้านฮิสทามีนที่คล้ายกันคือบรอมเฟนิรามีน เป็นเหตุให้ค้นพบยา zimelidine ซึ่งเป็นยากลุ่ม Selective serotonin re-uptake inhibitors (SSRI)
หลักฐานทางคลินิกที่จำกัดแสดงว่า มันมีผลใกล้เคียงกับยาแก้ซึมเศร้าหลายอย่างในการยับยั้งการนำสารสื่อประสาท เซโรโทนินและนอร์เอพิเนฟรินไปใช้ใหม่ (reuptake)
งานศึกษาทำในหนูพันธุ์ผสม Fischer 344/Brown Norway แสดงว่า การฉีดยาเข้าในช่องสมอง (intraventricular) ลดพฤติกรรมเกี่ยวกับความกลัวและช่วยเพิ่มประสิทธิภาพการหาทางในวงกต
และมีข้อสังเกตอีกอย่างด้วยว่า การให้ยาในระยะยาวช่วยลดความบกพร่องของการเคลื่อนไหวที่เกี่ยวกับความสูงอายุ
การใช้ยาร่วม

คลอเฟนะมีนมักใช้ร่วมกับ phenylpropanolamine เป็นยาแก้ภูมิแพ้ที่มีทั้งคุณสมบัติต้านฮิสตามีนและลดการคัดจมูก แต่สหรัฐอเมริกาไม่อนุญาตให้ขาย phenylpropanolamine หลังจากพบว่า มันเพิ่มความเสี่ยงโรคหลอดเลือดสมองในหญิงอายุน้อย
ส่วนคลอเฟนะมีนอย่างเดียวไม่มีความเสี่ยงเช่นนี้ แต่ในปัจจุบันได้มีการนำคลอเฟนะมีนไปใช้ร่วมกับ Phenylephrine แทน Phenylpropanolamine ซึ่งมีความปลอดภัยกว่าและผลค้างเคียงน้อยกว่า
คลอเฟนะมีนรวมกับยาง่วงซึมไฮโดรโคโดนที่ขายในยี่ห้อ Tussionex สามารถใช้แก้ไอและการหายใจไม่สะดวกส่วนบนที่สัมพันธ์กับภูมิแพ้หรือหวัดในผู้ใหญ่และเด็กอายุ 6 ขวบขึ้น
โดยผลิตเป็นยาค่อย ๆ ออกฤทธิ์ ซึ่งสามารถทานทุก 12 ชม. ได้ เทียบกับที่ต้องทานทุก 4-6 ชม. สำหรับยาแก้ไอผสมยาง่วงซึมทั่วไป
ยาน้ำเชื่อมผสมคลอเฟนะมีน/ไดไฮโดรโคดีอีนก็มีขายด้วย
สารต้านฮิสทามีนช่วยในกรณีที่ภูมิแพ้หรือหวัดเป็นเหตุให้ไอ
มันยังเป็นตัวเพิ่มฤทธิ์ของยากลุ่มโอปิออยด์ ซึ่งช่วยเพิ่มฤทธิ์แก้ไอ แก้ปวด และฤทธิ์อื่น ๆ ของยาที่ให้ร่วมด้วย
ในเขตต่าง ๆ ของโลก ยาแก้หวัดรวมกับยาแก้ไอที่มีทั้งโคดีอีน (ยากลุ่มโอปิออยด์) และคลอเฟนะมีน ก็มีวางขายด้วย
ส่วนยา Coricidin เป็นยารวมคลอเฟนะมีนกับยาแก้ไอ dextromethorphan
ผลที่ไม่ต้องการ

ผลที่ไม่ต้องการของยารวมทั้งอาการง่วงนอน เวียนหัว สับสน ท้องผูก วิตกกังวล คลื่นไส้ ตามัว อยู่ไม่เป็นสุข ร่างกายทำงานไม่ประสาน คอแห้ง หายใจไม่เต็ม ประสาทหลอน หงุดหงิด ความจำหรือสมาธิไม่ดี เสียงในหู และปัสสาวะไม่ออก
งานศึกษาขนาดใหญ่สัมพันธ์การเกิดโรคอัลไซเมอร์และภาวะสมองเสื่อมแบบอื่น ๆ กับการใช้ยาคลอเฟนะมีนและยาต้านฮิสตามีนรุ่นแรกอื่น ๆ เนื่องจากมีฤทธิ์ anticholinergic
การสังเคราะห์

มีวิธีการสังเคราะห์ทางอินทรีย์ที่จดสิทธิบัตรของยาหลายวิธี
ยกตัวอย่างเช่น 4-chlorophenylacetonitrile จะทำปฏิกิริยากับ 2-chloropyridine รวมกับ sodium amide แล้วกลายเป็น 4-chlorophenyl(2-pyridyl)acetonitrile
และเมื่อเพิ่มกลุ่ม alkyle (alkylation) ต่อสารที่เป็นผลนี้ด้วย 2-dimethylaminoethylchloride เมื่อมี sodium amide ก็จะได้ γ-(4-chlorphenyl)-γ-cyano-N,N-dimethyl-2-pyridinepropanamine
ซึ่งเมื่อผ่านกระบวนการ hydrolysis และ decarboxylation ก็จะนำไปสู่คลอเฟนะมีนตามต้องการ
วิธีสังเคราะห์ที่สองเริ่มจาก pyridine ซึ่งผ่านการเพิ่มสาร alkyle (alkylation) ด้วย 4-chlorophenylacetonitrile
กลายเป็น 2-(4-chlorobenzyl)pyridine
แล้วเพิ่มกลุ่ม alkyle ด้วย 2-dimethylaminoethylchloride ร่วมกับโซเดียม ก็จะมีผลเป็นคลอเฟนะมีน
ดูเพิ่ม

ไดเฟนไฮดรามีน
ไตรเพเลนนามีน
คลีฟแลนด์

| คลีฟแลนด์ Cleveland |
| --- | --- |
นคร
City of Cleveland  นครคลีฟแลนด์

   ธง ตรา
สมญา: The Forest City
คำขวัญ: Progress & Prosperity
thแผนที่แบบโต้ตอบของคลีฟแลนด์
พิกัด: 41°28′56″N 81°40′11″W﻿ / ﻿41.48222°N 81.66972°W﻿ / 41.48222; -81.66972
ประเทศ: สหรัฐ
รัฐ: โอไฮโอ
เทศมณฑล: คูยาโฮกา
ก่อตั้ง: 22 กรกฎาคม ค.ศ. 1796 (1796-07-22)
เข้าร่วม (หมู่บ้าน): 23 ธันวาคม ค.ศ. 1814 (1814-12-23)
เข้าร่วม (เมือง): 6 มีนาคม ค.ศ. 1836 (1836-03-06)
ตั้งชื่อจาก: Moses Cleaveland
การปกครอง
 • ประเภท: Strong mayor / Council
 • องค์กร: Cleveland City Council
 • นายกเทศมนตรี: Justin Bibb (D)
พื้นที่
 • นคร: 82.48 ตร.ไมล์ (213.62 ตร.กม.)
 • พื้นดิน: 77.73 ตร.ไมล์ (201.33 ตร.กม.)
 • พื้นน้ำ: 4.75 ตร.ไมล์ (12.29 ตร.กม.)
ความสูง: 653 ฟุต (199 เมตร)
ประชากร (2020)
 • นคร: 372,624 คน
 • อันดับ: 54 ในสหรัฐ 2 ในโอไฮโอ
 • ความหนาแน่น: 4,793.52 คน/ตร.ไมล์ (1,850.78 คน/ตร.กม.)
 • รวมปริมณฑล: 2,075,662 (US: 34th) คน
เดมะนิม: คลีฟแลนเดอร์
เขตเวลา: UTC−5 (EST)
 • ฤดูร้อน  (เวลาออมแสง): UTC−4 (EDT)
รหัสไปรษณีย์: 44101–44147, 44181, 44188, 44190-44199
Area code: 216
FIPS code: 39-16000
GNIS feature ID: 1066654
สนามบินหลัก: นานาชาติฮ็อปกินส์ Burke Lakefront
อินเตอร์สเตต:     
ระบบขนส่งมวลชนเร็ว: 
เว็บไซต์: clevelandohio.gov
คลีฟแลนด์ (อังกฤษ: Cleveland) เป็นเมืองหนึ่งในรัฐโอไฮโอ ประเทศสหรัฐอเมริกา อยู่ในเขตคูยาโฮกาเคาน์ตี้ ตั้งอยู่ทางทิศตะวันออกเฉียงเหนือของรัฐโอไฮโอและริมชายฝั่งทางใต้ของทะเลสาบอิรี ก่อตั้งขึ้นใน พ.ศ. 2339 ในปี 2543 มีประชากรราว 478,403 คน ซึ่งอยู่ในอันดับที่ 40 ของเมืองที่มีประชากรมากที่สุดในสหรัฐอเมริกา
สถานที่สำคัญ

มหาวิทยาลัยเคสเวสเทิร์นรีเสิร์ฟ (Case Western Reserve University) เป็นสถานที่เคยถูกใช้ทดลองพิสูจน์การมีตัวตนของอีเทอร์ (luminiferous aether หรือ ether) หรือที่เรียกว่าการทดลองของไมเคิลสัน-มอร์เลย์ (Michelson-Morley interferometer experiment) ในปี พ.ศ. 2430 โดย อัลเบิร์ต เอ ไมเคลสัน (Albert Abraham Michelson) จากสถาบันเทคโนโลยีเคสและ เอ็ดเวิร์ด ดับบิว มอร์ลีย์ (Edward W. Morley) จากมหาวิทยาลัยเวสเทิร์นรีเสิร์ฟ ซึ่งการทดลองนี้สนับสนุนความคิดของ อัลเบิร์ต ไอน์สไตน์ ในการสร้างสัจพจน์ข้อที่สองของทฤษฎีสัมพัทธภาพพิเศษ จากผลงานนี้ทำให้อัลเบิร์ต เอ ไมเคลสันได้รับรางวัลโนเบลสาขาฟิสิกส์ ในปี พ.ศ. 2450 โดยถือเป็นชาวอเมริกันคนแรกที่ได้รับรางวัลโนเบล
หอเกียรติยศร็อกแอนด์โรล (The Rock and Roll Hall of Fame and Museum) พิพิธภัณฑ์ที่รวบรวมสิ่งของจากบุคคลที่มีชื่อเสียงในวงการดนตรีร็อกแอนด์โรล และยังให้ความรู้และเกร็ดชีวประวัติของนักดนตรีร็อกแอนด์โรล
Cleveland Browns Stadium เป็นสนามแข่งอเมริกันฟุตบอลประจำเมืองคลีฟแลนด์ ในบางครั้งยังเป็นที่จัดแสดงดนตรีด้วย
University Hospitals of Cleveland โรงพยาบาลของมหาวิทยาลัยเคสเวสเทิร์นรีเสิร์ฟที่มีชื่อเสียง โดยเฉพาะอย่างยิ่งทางด้านกุมารเวช
คลีฟแลนด์คลินิค (Cleveland Clinic) เป็นโรงพยาบาลที่ใหญ่ที่สุดของเมืองคลีฟแลนด์ และจัดเป็นหน่วยงานที่ไม่ใช่งานของรัฐที่ใหญ่ที่สูงสุดในเมือง โดยมีลูกจ้างเป็นจำนวนถึง 37,000 คน  และได้รับการจัดอันดันโดย ยูเอสนิวส์แอนด์เวิลด์รีพอร์ต  ให้เป็นหนึ่งในโรงพยาบาลที่ดีที่สุดในสหรัฐอเมริกา โดยเฉพาะอย่างยิ่งทางด้านโรคหัวใจ
University Circle มีพื้นที่ประมาณ 550 เอเคอร์ (2.2 ตารางกิโลเมตร) โดยใน University Circle นี้เป็นบริเวณที่เป็นศูนยกลางของวัฒนธรรมของเมืองคลีฟแลนด์ อันประกอบด้วย สถาบันการศึกษาทั้งทางด้านวัฒนธรรมและวิทยาศาสตร์ โรงพยาบาลที่มีชื่อเสียง พิพิธภัณฑ์ทางวิทยาศาสตร์ และศิลปะ โรงโอเปร่า ห้องสมุด
พิพิธภัณฑ์ธรรมชาติวิทยาคลีฟแลนด์ (Cleveland Museum of Natural History) พิพิธภัณฑ์ธรรมชาติวิทยาประจำเมือง ของสะสมที่มีชื่อเสียง อาทิเช่น ลูซี่ (Lucy) ลิงไร้หาง อายุ 3.2 ล้านปี, โครงกระดูก ปลาดังเคิลออสเตียส และ ซอโรพอด สายพันธุ์ Haplocanthosaurus delfsi ที่สมบรณ์ที่สุด เป็นต้น
Glenn Research Center เป็นหนึ่งสิบศูนย์วิจัยหลักและทดสอบขององค์การบริหารการบินและอวกาศแห่งชาติ หรือ องค์การนาซา
ท่าอากาศยานนานาชาติคลีฟแลนด์ฮ็อปกินส์ (Cleveland Hopkins International Airport) เป็นท่าอากาศยานพาณิชย์ที่ใหญ่ที่สุดในรัฐโอไฮโอ ตั้งอยู่ทางทิศตะวันตกเฉียงใต้ห่างจากเมืองคลีฟแลนด์ 14 กิโลเมตร ก่อตั้งเมื่อปี ค.ศ. 1925 นับเป็นท่าอากาศยานของทางการท้องถิ่นแห่งแรกในสหรัฐอเมริกา และเป็นท่าอากาศยานแรกในสหรัฐอเมริกาที่มีการเชื่อมต่อการคมนาคมโดยตรงเข้ากับระบบรถไฟใต้ดิน ในปี ค.ศ. 1968 ชื่อท่าอากาศยานมาจากชื่อของ วิลเลียม อาร์ ฮอปกินส์ ผู้ก่อตั้งท่าอากาศยานและอดีตผู้จัดการเมือง (City Manager) คลีฟแลนด์ นอกจากนี้ที่นี่ยังถือเป็นท่าอากาศยานหลักอันดับที่สามของสายการบินคอนติเนนตัล แอร์ไลน์ และสายการบินท้องถิ่นอื่นๆ เช่น เอ็กซ์เพรสเจ็ท คอมมุทแอร์
ภูมิอากาศ

| ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> เดือน | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ม.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ก.พ. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> มี.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> เม.ย. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> พ.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> มิ.ย. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ก.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ส.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ก.ย. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ต.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> พ.ย. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ธ.ค. | ข้อมูลภูมิอากาศของคลีฟแลนด์ (ท่าอากาศยานนานาชาติคลีฟแลนด์ฮ็อปกินส์)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °F (°C) | 73 (22.8) | 74 (23.3) | 83 (28.3) | 88 (31.1) | 92 (33.3) | 104 (40) | 103 (39.4) | 102 (38.9) | 101 (38.3) | 90 (32.2) | 82 (27.8) | 77 (25) | 104 (40) |
| อุณหภูมิสูงสุดเฉลี่ย °F (°C) | 32.6 (0.33) | 35.8 (2.11) | 46.1 (7.83) | 57.3 (14.06) | 68.6 (20.33) | 77.4 (25.22) | 81.4 (27.44) | 79.2 (26.22) | 72.3 (22.39) | 60.8 (16) | 48.7 (9.28) | 37.4 (3) | 58.1 (14.5) |
| อุณหภูมิต่ำสุดเฉลี่ย  °F (°C) | 18.8 (-7.33) | 21 (-6.1) | 28.9 (-1.72) | 37.9 (3.28) | 48.3 (9.06) | 57.7 (14.28) | 62.3 (16.83) | 61.2 (16.22) | 54.3 (12.39) | 43.7 (6.5) | 34.9 (1.61) | 24.9 (-3.94) | 41.2 (5.11) |
| อุณหภูมิต่ำสุดที่เคยบันทึก °F (°C) | −20 (-28.9) | −16 (-26.7) | −5 (-20.6) | 10 (-12.2) | 25 (-3.9) | 31 (-0.6) | 41 (5) | 38 (3.3) | 32 (0) | 19 (-7.2) | 3 (-16.1) | −15 (-26.1) | −20 (−28.9) |
| หยาดน้ำฟ้า นิ้ว (มม) | 2.48 (63) | 2.29 (58.2) | 2.94 (74.7) | 3.37 (85.6) | 3.50 (88.9) | 3.89 (98.8) | 3.52 (89.4) | 3.69 (93.7) | 3.77 (95.8) | 2.74 (69.6) | 3.38 (85.9) | 3.14 (79.8) | 38.71 (983.2) |
| ปริมาณหิมะ นิ้ว (ซม) | 16.8 (42.7) | 14.2 (36.1) | 9.8 (24.9) | 2.4 (6.1) | 0 (0) | 0 (0) | 0 (0) | 0 (0) | 0 (0) | 0.4 (1) | 5.1 (13) | 12.6 (32) | 61.4 (156) |
| วันที่มีหยาดน้ำฟ้าโดยเฉลี่ย (≥ 0.01 in) | 16.9 | 13.7 | 14.7 | 14.5 | 12.6 | 11.2 | 10.5 | 10.4 | 10.3 | 11.7 | 14 | 16.3 | 156.8 |
| วันที่มีหิมะตกโดยเฉลี่ย (≥ 0.1 in) | 13.3 | 10.0 | 6.8 | 2.3 | 0 | 0 | 0 | 0 | 0 | 0.4 | 4.4 | 10.6 | 47.8 |
| จำนวนชั่วโมงที่มีแดด | 102.3 | 124.3 | 167.4 | 216.0 | 263.5 | 294.0 | 306.9 | 263.5 | 219.0 | 170.5 | 90.0 | 68.2 | 2,285.6 |
แหล่งที่มา 1: NOAA, The Weather Channel 
แหล่งที่มา 2: HKO
แหล่งข้อมูลอื่น

เว็บไซต์ทางการ
Destination Cleveland, official tourism website
Greater Cleveland Partnership
คลีฟแลนด์ ที่เว็บไซต์ Curlie
The Encyclopedia of Cleveland History ที่ มหาวิทยาลัยเคสเวสเทิร์นรีเสิร์ฟ
Cleveland Historical ที่ Cleveland State University
Cleveland Memory Project ที่ Cleveland State University
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  อาร์เจนตินา  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
ความขุ่น

มาตรฐานความขุ่นระดับ 5, 50 และ 500 NTU
ความขุ่น (อังกฤษ: turbidity) หมายถึง ภาวะที่ของไหลมีความขุ่นหรือมัวเพราะได้รับการปนเปื้อนจากอนุภาคต่าง ๆ หรือสารแขวนลอยหลากขนาด ภาวะนี้ไม่อาจมองเห็นได้ด้วยตาเปล่าเช่นเดียวกับหมอกควันในอากาศ และยังใช้เป็นมาตรสำคัญมาตรหนึ่งในการทดสอบคุณภาพของน้ำและการวัดความขุ่นในของไหลอื่นอีกด้วย
ของไหลสามารถมีวัตถุแขวนลอยอยู่ได้ ซึ่งอาจประกอบจากอนุภาคที่มีขนาดแตกต่างกันได้ ซึ่งกรณีของเหลวมีวัตถุแขวนลอย หากวัตถุแขวนลอยนั้นมีขนาดใหญ่และหนักพอวัตถุนั้นก็จะจมลงอย่างรวดเร็วสู่ก้นภาชนะ ขณะที่อนุภาคที่เล็กมากจะค่อยๆ จมลงหรือไม่จมลงเลยถ้าของเหลวนั้นได้รับการสั่นอยู่เป็นประจำหรืออนุภาคนั้นมีลักษณะเป็นคอลลอยด์ ของแข็งจนาดเล็กเหล่านี้ก็เป็นสาเหตุให้ของเหลวเกิดการขุ่นได้
ความเป็นมาของวัดความขุ่น

ในการวัดความขุ่นมีอยู่หลายวิธี การวัดความขุ่นเริ่มจากการวัดความใสของน้ำก่อน เนื่องจากน้ำเป็นสิ่งที่ใสและใกล้ตัว โดยปรากฏหลักฐานครั้งแรกโดย บาทหลวงอังเจโล เซคคีนักดาราศาสตร์ที่ปรึกษาสันตะปาปาได้ใช้จานกลมผูกลวดในการวัดความใสของน้ำใน ค.ศ. 1865 ซึ่งครั้งแรกเขาได้ใช้จานสองชนิด คือจานที่ทำจากดินเหนียวสีขาวขนาด 43 เซนติเมตร กับจานที่ทำจากผ้าใบสีขาวขนาด 60 เซนติเมตร ค่อยๆ หย่อนลงในน้ำจนมองไม่เห็น ซึ่งจุดที่ตื้นที่สุดที่ไม่เห็นจานนั้น เรียกว่า "ความลึกของเซคิ" (อังกฤษ: The Secchi depth) วิธีนี้จึงเรียกว่าวิธีการทดสอบโดยใช้ เซคิดิสก์ (อังกฤษ: Secchi Disk) ซึ่งการทดสอบนี้เป็นจุดเริ่มของทฤษฎีการวัดความขุ่น
ความลึกของเซคินั้นจะเกิดขึ้นเมื่อค่าของความสะท้อน (อังกฤษ: reflectance) เท่ากับความเข้มของแสงที่สะท้อนจากน้ำ (อังกฤษ: light backscattered from the water) โดยความลึกของเซคิ ในหน่วยเมตรถูกหารด้วยค่าค่าหนึ่งจนเหลือ 1.7 ค่านั้นเรียกว่าสัมประสิทธิ์การลดทอน (อังกฤษ: attenuation coefficient) หรืออาจเรียกได้ว่าสัมประสิทธิ์การสิ้นสูญ (อังกฤษ: extinction coefficient) ซึ่งสัมประสิทธิ์การลดทอนของแสงนี้จะแทนด้วยตัวอักษร k ซึ่งสามารถใช้ในกฎของเบียร์-แลมเบิร์ตได้ดังนี้
ใช้ในการหา I zหรือความเข้มของแสงที่ระดับความลึก z จาก I 0ความเข้มของแสงที่ผิวน้ำ